અમુલખભાઈનું કુટુંબ ઘણું મોટું.ચાર ભાઈઓનું કુટુંબ પણ બધા એકજ મોટા ઘરમાં રહે.સંયુક્ત કુટુંબનો કદાચ છેલ્લો દાખલો બની રહેવાનો હશે.બાપ દાદાની વિશાળ હવેલી હતી.દરેકના ઓરડા જુદા હતા.સૌથી મોટાભાઈ અમુલખભાઈ હતા.બાપ દાદા વખતની જામેલી પેઢી હતી.બે ભાઈઓ પેઢી સંભાળતાં.બે ભાઈઓ સારી નોકરી કરતા હતા.અમુલખભાઈ અને હિરાગૌરીનું એક માત્ર સંતાન હતો યતીન.બહુ લાડકોડમાં ઉછેરેલો.ઘણી બધી બાધા આખડીઓ રાખી ત્યારે મોટી ઉંમરે પ્રાપ્ત થયેલો.બીજા ભાઈઓના સંતાનો પરણાવી દીધેલા અને ઘણા પરણાવવાની ઉંમરે પહોચી ગયેલા,ત્યારે સૌથી મોટાભાઈનો આ લાડકવાયો હજુ હમણાં કૉલેજમાં દખલ થયેલો હતો.મનસુખભાઈ,બીજા નંબરના ભાઈ.એમને એક દીકરો હતો જતીન.એને